b'\n_START_ARTICLE_\nTalurahvakool\n_START_PARAGRAPH_\nTalurahvakool ehk rahvakool on 17. sajandi keskpaigast kuni 20. sajandi alguseni tegutsenud talurahvale m\xc3\xb5eldud seisuslike haridusasutuste \xc3\xbcldnimetus._NEWLINE_18. sajandil moodustasid Venemaa keisririigi Eesti alade Balti kubermangude talurahvakoolide s\xc3\xbcsteemi 1. astme, vallakool ja 2. astme, kihelkonnakool._NEWLINE_19. sajandil, p\xc3\xa4rast  1885. aasta keisri ukaasi, kui Liivi-, Eesti- ja Kuramaa rahvakoolid ning \xc3\xb5petajate seminarid allutati Rahvahariduse Ministeeriumile, jaotati talurahvakoolid jaotati \xc3\xb5ppeaja ja \xc3\xb5petajate arvu j\xc3\xa4rgi \xc3\xbche- ja kaheklassilisteks. Esimest koolit\xc3\xbc\xc3\xbcpi hakati ametlikult nimetama vallakooliks ja teist ministeeriumikooliks._NEWLINE_Ministeeriumikooli \xc3\xbcheklassilises \xc3\xb5ppes k\xc3\xa4idi kolm ja kaheklassilises koolis, viis talve. Uue m\xc3\xa4\xc3\xa4ruse alusel lubati emakeeles \xc3\xb5petada neis koolides ainult kahel esimesel \xc3\xb5ppeaastal, kuid hiljemgi j\xc3\xa4id emakeelseteks eesti keele, usu\xc3\xb5petuse- ja kirikulaulutunnid.'